== Filologisk arbejde ==
[[Fil:Hammershaimb anthologi 1891.jpg|thumb|''Færøsk Anthologi'' fra 1891 er Hammershaimbs hovedværk over omkr. 1050 sider. Den 3. udgave fra 1991 kan stadig skaffes på Færøerne.]]
Hammershaimb, der nedstammer fra en i [[1674]] fordreven [[Schlesien|schlesisk]] protestant Wenceslaus Franciscus de Hammershaimb, men for, hvem det færøske sprog var modersmål, idet hans forfædre i 3 slægtled havde beklædt embeder på Færøerne og ved indgiftning i færøske slægter vare blevne helt nationaliserede, viste fra ungdommen en levende interesse for øernes sprog – en mellem [[Islandsk (sprog)|islandsk]] og de [[Norsk (sprog)|norske]] almuemål liggende sprogart – og åndsliv, hvilket sidste især har givet sig udslag i en rig, mundtlig forplantet [[folkevise]]digtning, der henter sine emner dels fra den nordiske oldtids heltedigtning, dels fra sagastoffet, dels fra norske eller danske folkeviser, hvorimod ingen på folkesproget skreven litteratur havde udviklet sig. Vel var allerede i slutningen af [[1700-tallet]] et anseligt antal kvæder fremdraget og i begyndelsen af [[1800-tallet]] en enkelt samling trykt, ligesom også et tilløb til at anvende det færøske sprog i trykte skrifter var gjort,
men først ved Hammershaimb fastsloges en [[retskrivning]], bearbejdedes sproget [[grammatik|grammatisk]] og begyndte en planmæssig udgivelse af kvæder, sagn m. v., hvorved en [[færøsk litteratur]] kan siges at være grundlagt.
Litteratur Sprogforskning Historie Humaniora